# 

|  |  |  |
| --- | --- | --- |
|  | | |
| ΝΟΜΟΣ ΠΟΥ ΘΕΣΠΙΖΕΙ ΤΗΝ ΠΑΡΟΧΗ ΕΚΤΑΚΤΗΣ ΔΗΜΟΣΙΑΣ ΧΡΗΜΑΤΟΠΙΣΤΩΤΙΚΗΣ ΣΤΗΡΙΞΗΣ ΣΕ ΑΔΕΙΟΔΟΤΗΜΕΝΑ ΠΙΣΤΩΤΙΚΑ ΙΔΡΥΜΑΤΑ | | |
|  |  | |
| ΚΑΤΑΤΑΞΗ ΑΡΘΡΩΝ | | |
|  |  | |
| Προοίμιο | | |
|  |  | |
| ΜΕΡΟΣ Ι꞉ ΕΙΣΑΓΩΓΙΚΕΣ ΔΙΑΤΑΞΕΙΣ | | |
|  |  | |
| Άρθρο 1 | Συνοπτικός τίτλος. | |
| Άρθρο 2 | Ερμηνεία. | |
| Άρθρο 3 | Αντικείμενο και πεδίο εφαρμογής. | |
|  |  | |
|  | ΜΕΡΟΣ ΙΙ: ΠΑΡΟΧΗ ΕΚΤΑΚΤΗΣ ΔΗΜΟΣΙΑΣ ΧΡΗΜΑΤΟΠΙΣΤΩΤΙΚΗΣ ΣΤΗΡΙΞΗΣ ΣΕ ΑΠΙ | |
|  |  | |
| Άρθρο 4 | Παροχή έκτακτης δημόσιας χρηματοπιστωτικής στήριξης σε ΑΠΙ. | |
|  |  | |
|  | ΜΕΡΟΣ ΙΙΙ: ΠΑΡΟΧΗ ΚΡΑΤΙΚΩΝ ΕΓΓΥΗΣΕΩΝ ΓΙΑ ΚΑΛΥΨΗ ΔΙΕΥΚΟΛΥΝΣΕΩΝ ΡΕΥΣΤΟΤΗΤΑΣ ΑΠΙ | |
|  |  | |
| Άρθρο 5 | Διαδικασία υποβολής αιτήματος για παροχή κρατικών εγγυήσεων για κάλυψη διευκολύνσεων ρευστότητας ΑΠΙ. | |
| Άρθρο 6 | Διαδικασία αξιολόγησης αιτήματος και διαδικασία παροχής κρατικών εγγυήσεων για κάλυψη διευκολύνσεων ρευστότητας ΑΠΙ. | |
| Άρθρο 7 | Προϋποθέσεις παροχής κρατικών εγγυήσεων για κάλυψη διευκολύνσεων ρευστότητας ΑΠΙ. | |
| Άρθρο 8 | Μέθοδος υπολογισμού προμήθειας κρατικών εγγυήσεων για κάλυψη διευκολύνσεων ρευστότητας. | |
| Άρθρο 9 | Σύνταξη εκθέσεων από την εθνική εντεταλμένη αρχή σχετικά με τη λειτουργία του καθεστώτος κρατικών ενισχύσεων και υποβολή αυτών στην Ευρωπαϊκή Επιτροπή. | |
| Άρθρο 10 | Υποχρέωση υποβολής κατάστασης του δείκτη ρευστότητας των ΑΠΙ από την εθνική εντεταλμένη αρχή. | |
|  | ΜΕΡΟΣ ΙV: ΠΑΡΟΧΗ ΚΡΑΤΙΚΩΝ ΕΓΓΥΗΣΕΩΝ ΓΙΑ ΝΕΟΕΚΔΟΘΕΙΣΕΣ ΥΠΟΧΡΕΩΣΕΙΣ ΑΠΙ | |
| Άρθρο 11 | Διαδικασία υποβολής αιτήματος για παροχή κρατικών εγγυήσεων για νεοεκδοθείσες υποχρεώσεις. | |
| Άρθρο 12 | Διαδικασία αξιολόγησης αιτήματος και διαδικασία παροχής κρατικών εγγυήσεων για νεοεκδοθείσες υποχρεώσεις. | |
| Άρθρο 13 | Χαρακτηριστικά χρεωστικών τίτλων. | |
| Άρθρο 14 | Προϋποθέσεις παροχής κρατικών εγγυήσεων για νεοεκδοθείσες υποχρεώσεις. | |
| Άρθρο 15 | Μέθοδος υπολογισμού προμήθειας κρατικών εγγυήσεων για νεοεκδοθείσες υποχρεώσεις. | |
| Άρθρο 16 | Σύνταξη εκθέσεων από την εθνική εντεταλμένη αρχή σχετικά με τη λειτουργία του καθεστώτος κρατικών ενισχύσεων και υποβολή αυτών στην Ευρωπαϊκή Επιτροπή. | |
|  |  | |
|  | ΜΕΡΟΣ V: ΠΡΟΛΗΠΤΙΚΗ ΑΝΑΚΕΦΑΛΑΙΟΠΟΙΗΣΗ | |
|  |  | |
| Άρθρο 17 | Προληπτική ανακεφαλαιοποίηση. | |
| Άρθρο 18 | Διαδικασία υποβολής και αξιολόγησης αιτήματος ΑΠΙ για παροχή προληπτικής ανακεφαλαιοποίησης και παροχή προληπτικής ανακεφαλαιοποίησης σε ΑΠΙ. | |
| Άρθρο 19 | Καταμερισμός των επιβαρύνσεων μεταξύ μετόχων και πιστωτών μειωμένης εξασφάλισης, ως προϋπόθεση για παροχή προληπτικής ανακεφαλαιοποίησης. | |
| Άρθρο 20 | Πρόληψη της εκροής κεφαλαίων πριν από απόφαση προληπτικής ανακεφαλαιοποίησης. | |
| Άρθρο 21 | Μετατροπή μέσων κεφαλαίου. | |
| Άρθρο 22 | Αποτίμηση αξίας χρηματοοικονομικών μέσων. | |
| Άρθρο 23 | Υποχρέωση υποβολής κατάστασης του δείκτη κεφαλαιακής επάρκειας των ΑΠΙ από την εθνική εντεταλμένη αρχή. | |
|  |  | |
|  | ΜΕΡΟΣ VΙ: ΚΡΑΤΙΚΗ ΕΓΓΥΗΣΗ ΓΙΑ ΠΑΡΟΧΗ ΕΠΕΙΓΟΥΣΑΣ ΣΤΗΡΙΞΗΣ ΡΕΥΣΤΟΤΗΤΑΣ | |
|  |  | |
| Άρθρο 24 | Κρατική εγγύηση για παροχή επείγουσας στήριξης ρευστότητας. | |
|  |  | |
|  | ΜΕΡΟΣ VΙI: ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ | |
|  |  | |
| Άρθρο 25 | Κατάργηση νόμων. | |
|  |  | |
|  |  | |
|  |  | |
|  |  | |
|  |  | |
|  |  | |
|  |  | |
|  |  | |
| Προοίμιο. | Για σκοπούς - | |
|  |  | |
| Επίσημη Εφημερίδα της ΕΕ: L 173 12.6.2014, σ. 190⸱  L 275 25.10.2022, σ. 1. | (α) θέσπισης περεταίρω ρυθμίσεων για την εφαρμογή των διατάξεων του Άρθρου 32 παράγραφος 4 στοιχείο δ) της πράξης της Ευρωπαϊκής Ένωσης με τίτλο «Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των Κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012», | |
|  |  | |
| Επίσημη Εφημερίδα της ΕΕ: L 225, 30.7.2014, σ. 1·  L 22, 22.1.2021, σ.1. | (β) αποτελεσματικής εφαρμογής της πράξης της Ευρωπαϊκής Ένωσης με τίτλο «Κανονισμός (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010», όπως τροποποιήθηκε τελευταία από τον Κανονισμό (ΕΕ) 2019/2033 του Ευρωπαϊκού Κοινοβουλίου και του Συμβουλίου της 27ης Νοεμβρίου 2019 σχετικά με τις απαιτήσεις προληπτικής εποπτείας επιχειρήσεων επενδύσεων και την τροποποίηση των κανονισμών (ΕΕ) αριθ. 1093/2010, (ΕΕ) αριθ. 575/2013, (ΕΕ) αριθ. 600/2014 και (ΕΕ) αριθ. 806/2014. | |
|  |  | |
|  | (γ) διασφάλισης της σταθερότητας και της εύρυθμης λειτουργίας του χρηματοοικονομικού συστήματος της Δημοκρατίας, | |
|  |  | |
|  | (δ) πρόληψης της δημιουργίας ή της εξάπλωσης κινδύνων, με πιθανές δυσμενείς επιπτώσεις στη σταθερότητα του χρηματοοικονομικού συστήματος της Δημοκρατίας, | |
|  |  | |
|  | (ε) προστασίας των δημόσιων πόρων, με την ελαχιστοποίηση του κόστους στήριξης για τους φορολογουμένους, και | |
|  |  | |
|  | (στ) της εξυπηρέτησης του δημοσίου συμφέροντος, | |
|  |  | |
|  | Για όλους τους πιο πάνω λόγους η Βουλή των Αντιπροσώπων ψηφίζει ως ακολούθως: | |
|  |  | |
|  | ΜΕΡΟΣ Ι꞉ ΕΙΣΑΓΩΓΙΚΕΣ ΔΙΑΤΑΞΕΙΣ | |
|  |  | |
| Συνοπτικός τίτλος. | 1.- Ο παρών Νόμος θα αναφέρεται ως ο περί της Παροχής Έκτακτης Δημόσιας Χρηματοπιστωτικής Στήριξης σε Αδειοδοτημένα Πιστωτικά Ιδρύματα Νόμος του 2023. | |
|  |  | |
| Ερμηνεία. | 2.-(1) Στον παρόντα Νόμο, εκτός αν προκύπτει διαφορετική έννοια από το κείμενο - | |
|  |  | |
| Επίσημη Εφημερίδα της ΕΕ: C 216, 30.7.2013, σ. 1. | «Ανακοίνωση της Ευρωπαϊκής Επιτροπής» σημαίνει την Ανακοίνωση της Επιτροπής σχετικά με την εφαρμογή, μετά την 1η Αυγούστου 2013, των κανόνων περί κρατικών ενισχύσεων στα μέτρα στήριξης των τραπεζών στο πλαίσιο της χρηματοπιστωτικής κρίσης (Τραπεζική Ανακοίνωση), όπως αυτή επικαιροποιείται, τροποποιείται, ή αντικαθίσταται από καιρού εις καιρό∙ | |
|  |  | |
| 66(I) του 1997  74(I) του 1999  94(I) του 2000  119(I) του 2003  4(I) του 2004  151(I) του 2004  231(I) του 2004  235(I) του 2004  20(I) του 2005  80(I) του 2008  100(I) του 2009  123(I) του 2009  27(I) του 2011  104(I) του 2011  107(I) του 2012  14(Ι) του 2013  87(Ι) του 2013  102(I) του 2013  141(I) του 2013  5(I) του 2015  26(Ι) του 2015  35(I) του 2015  71(Ι) του 2015  93(I) του 2015  109(I) του 2015  152(I) του 2015  168(I) του 2015  21(Ι) του 2016  5(I) του 2017  38(I) του 2017  169(Ι) του 2017  28(Ι) του 2018  89(Ι) του 2018  153(Ι) του 2018  80(Ι) του 2019  149(I) του 2019  21(Ι) του 2020  73(Ι) του 2020  28(Ι) του 2021  94(Ι) του 2021  95(Ι) του 2021  162(Ι) του 2021  163(Ι) του 2021  61(I) του 2022  62(I) του 2022  162(Ι) του 2022.  Επίσημη Εφημερίδα Παράρτημα  Πρώτο (Ι):  22.8.1997  19.9.2003  10.6.2019. | «αδειοδοτημένο πιστωτικό ίδρυμα» «ΑΠΙ» έχει την έννοια που αποδίδεται στον όρο αυτό από το άρθρο 2(1) του περί Εργασιών Πιστωτικών Ιδρυμάτων Νόμου· | |
|  | «αρμόδια εποπτική αρχή» σημαίνει, σε περίπτωση λιγότερο σημαντικού ΑΠΙ την Κεντρική Τράπεζα και σε περίπτωση σημαντικού ΑΠΙ την Κεντρική Τράπεζα και την ΕΚΤ· | |
|  |  | |
|  | «Δημοκρατία» σημαίνει την Κυπριακή Δημοκρατία· | |
|  |  | |
|  | «διάταγμα» σημαίνει διάταγμα που εκδίδεται από τον Υπουργό Οικονομικών δυνάμει του παρόντος Νόμου και δημοσιεύεται στην Επίσημη Εφημερίδα της Δημοκρατίας· | |
|  |  | |
|  |  | |
|  | «ΕΑΤ» σημαίνει την Ευρωπαϊκή Αρχή Τραπεζών που συγκροτήθηκε δια του Κανονισμού (ΕΕ) αριθ. 1093/2010 ∙ | |
|  |  | |
|  | «εθνική εντεταλμένη αρχή» σημαίνει την Κεντρική Τράπεζα, ως αρχή διασφάλισης χρηματοοικονομικής σταθερότητας∙ | |
|  |  | |
|  | «Ένωση» ή «ΕΕ» σημαίνει την Ευρωπαϊκή Ένωση· | |
|  |  | |
| Επίσημη Εφημερίδα της ΕΕ: C 326, 26.10.2012 σ.1. | «Ευρωπαϊκή Κεντρική Τράπεζα» ή «ΕΚΤ» σημαίνει την Ευρωπαϊκή Κεντρική Τράπεζα η λειτουργία της οποίας διέπεται από τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης· | |
|  |  | |
|  | «έκτακτη δημόσια χρηματοπιστωτική στήριξη» σημαίνει την έκτακτη δημόσια χρηματοπιστωτική στήριξη που λαμβάνει μία από τις μορφές κατά τα οριζόμενα στις υποπαραγράφους (i) έως (iii) της παραγράφου (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου· | |
|  |  | |
| 22(Ι) του 2016  96(Ι) του 2021  158(Ι) του 2021  102(I) του 2022  109(I) του 2022. | «επείγουσα στήριξη ρευστότητας» έχει την έννοια που αποδίδεται στον όρο αυτό από το άρθρο 2(1) του περί Εξυγίανσης Πιστωτικών Ιδρυμάτων και Επενδυτικών Εταιρειών Νόμου· | |
|  |  | |
|  | «διοικητικό όργανο» έχει την έννοια που αποδίδεται στον όρο αυτό από το άρθρο 2(1) του περί Εργασιών Πιστωτικών Ιδρυμάτων Νόμου· | |
|  |  | |
| 166(Ι) του 2021. | «καλυμμένο ομόλογο» έχει την έννοια που αποδίδεται στον όρο αυτό από το άρθρο 2(1) του περί της Έκδοσης και Δημόσιας Εποπτείας Καλυμμένων Ομολόγων και για Συναφή Θέματα Νόμου· | |
|  |  | |
|  | «κανόνες της ΕΕ σχετικά με τις κρατικές ενισχύσεις» λαμβάνει την έννοια που αποδίδεται στον όρο αυτό από το άρθρο 2(1) του περί Εξυγίανσης Πιστωτικών Ιδρυμάτων και Επενδυτικών Εταιρειών Νόμου· | |
|  |  | |
| Επίσημη Εφημερίδα της ΕΕ: L 331,  15.12.2010, σ. 12·  L 334,  27.12.2019, σ. 1. | «Κανονισμός (ΕΕ) αριθ. 1093/2010» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής» όπως τροποποιήθηκε τελευταία από τον Κανονισμό (ΕΕ) αριθ. 2019/2175 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2019ˑ | |
|  |  | |
| Επίσημη Εφημερίδα της ΕΕ: L 176,  27.6.2013, σ. 1·  L 225, 25.6.2021, σ. 52. | «Κανονισμός (ΕΕ) αριθ. 575/2013» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του Κανονισμού (ΕΕ) αριθ. 648/2012» όπως τροποποιήθηκε τελευταία από τον Εκτελεστικό Κανονισμό (ΕΕ) 2021/1043 της Επιτροπής της 24ης Ιουνίου 2021 · | |
|  |  | |
| Επίσημη Εφημερίδα της ΕΕ: L 287, 29.10.2013, σ. 63·  L 328,  13.11.2014, σ. 62. | «Κανονισμός (ΕΕ) αριθ. 1024/2013» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων» όπως τελευταία διορθώθηκε»· | |
|  |  | |
| Επίσημη Εφημερίδα της ΕΕ: L 141, 14.5.2014, σ. 1. | «Κανονισμός (ΕΕ) αριθ. 468/2014» σημαίνει την πράξη της Ευρωπαϊκής Κεντρικής Τράπεζας με τίτλο «Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ)»· | |
|  |  | |
|  | «Κανονισμός (ΕΕ) αριθ. 806/2014» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010»· | |
|  |  | |
| 138(Ι) του 2002  166(Ι) του 2003  34(Ι) του 2007  86(Ι) του 2013  103(Ι) του 2013  66(Ι) του 2014  139(Ι) του 2014  144(Ι) του 2014  107(Ι) του 2016  170(Ι) του 2017.  Επίσημη  Εφημερίδα,  Παράρτημα  Πρώτο (Ι):  25.10.2013  20.6.2014. | «Κεντρική Τράπεζα» σημαίνει την Κεντρική Τράπεζα της Κύπρου η λειτουργία της οποίας διέπεται από τον περί Κεντρικής Τράπεζας της Κύπρου Νόμο· | |
|  |  | |
|  | «μέσα κεφαλαίου» σημαίνει εκδομένο από ΑΠΙ αξιόγραφο κεφαλαίου, δανειακό κεφάλαιο μειωμένης εξασφάλισης, ή άλλα χρεωστικά μέσα μειωμένης εξασφάλισης σύμφωνα με τους όρους έκδοσης του σε φυσική ή άυλη μορφή, και που αποτελεί μέρος των εποπτικών ιδίων κεφαλαίων του ΑΠΙ, σύμφωνα με τους εκάστοτε Κανονισμούς και Οδηγίες της Ευρωπαϊκής Ένωσης∙ | |
|  |  | |
|  | «μέσα κοινών μετοχών της κατηγορίας 1» σημαίνει κεφαλαιακά μέσα που πληρούν τις προϋποθέσεις που παρατίθενται στα άρθρα 28, 29 και 31 του Κανονισμού (ΕΕ) αριθ. 575/2013 · | |
|  |  | |
|  | «Νόμος» σημαίνει τον παρόντα Νόμο και τις δυνάμει αυτού εκδιδόμενες οδηγίες· | |
|  |  | |
| 5(I) του 2016  41(I) του 2018  22(I) του 2020  74(I) του 2020  119(Ι) του 2021. | «Ταμείο Εξυγίανσης Πιστωτικών και Άλλων Ιδρυμάτων» έχει την έννοια που αποδίδεται στον όρο αυτό από το άρθρο 2(1) του περί Συστήματος Εγγύησης των Σύστασης και Λειτουργίας Σχεδίου Προστασίας Καταθέσεων και Εξυγίανσης Πιστωτικών και Άλλων Ιδρυμάτων Νόμου∙ | |
|  |  | |
|  | (2) Στον παρόντα Νόμο και στις δυνάμει αυτού εκδιδόμενες οδηγίες- | |
|  |  | |
|  | (α) οποιαδήποτε αναφορά σε νομοθετική πράξη της Ευρωπαϊκής Ένωσης, όπως Οδηγία, Κανονισμό ή Απόφαση, σημαίνει την εν λόγω πράξη όπως εκάστοτε διορθώνεται, τροποποιείται ή αντικαθίσταται, εκτός αν από το κείμενο του παρόντος Νόμου προκύπτει διαφορετική έννοια⸱ | |
|  |  | |
|  | (β) οποιαδήποτε αναφορά σε νόμο ή κανονιστική διοικητική πράξη της Δημοκρατίας, σημαίνει τον εν λόγω νόμο ή την εν λόγω κανονιστική διοικητική πράξη, όπως εκάστοτε διορθώνεται, τροποποιείται ή αντικαθίσταται, εκτός αν από το κείμενο του παρόντος Νόμου προκύπτει διαφορετική έννοια. | |
|  |  | |
| Πεδίο εφαρμογής. | 3.-(1) Ο παρών Νόμος θεσπίζει κανόνες και διαδικασίες αναφορικά με την παροχή έκτακτης δημόσιας χρηματοπιστωτικής στήριξης σε φερέγγυα ΑΠΙ, για την αντιμετώπιση της έλλειψης κεφαλαίων και ρευστότητας προκειμένου να αποτραπεί ή να αντιμετωπιστεί σοβαρή διαταραχή στην οικονομία και να διατηρηθεί η χρηματοπιστωτική σταθερότητα στη Δημοκρατία, στα πλαίσια επιτρεπόμενης στήριξης εκτός εξυγίανσης, κατά το άρθρο 32Γ(2)(δ) του περί Εργασιών Πιστωτικών Ιδρυμάτων Νόμου. | |
|  |  | |
| XX(I) του 2022.  Επίσημη Εφημερίδα Παράρτημα Τρίτο (Ι):  ΧΧ.ΧΧ.ΧΧΧ, (Κ.Δ.Π. ΧΧ/2022)· | (2) Η εφαρμογή των διατάξεων του παρόντος Νόμου δεν ενεργοποιεί τη διαδικασία αποζημίωσης καταθετών, δυνάμει του περί Συστήματος Εγγύησης των Καταθέσεων και Εξυγίανσης Πιστωτικών και Άλλων Ιδρυμάτων Νόμου και τη διαδικασία αποζημίωσης επενδυτών δυνάμει του περί Ταμείων Αποζημίωσης Επενδυτών Νόμου και της οδηγίας του ΤΑΕ πελατών ΑΠΙ. | |
|  |  | |
|  | ΜΕΡΟΣ ΙΙ: ΠΑΡΟΧΗ ΕΚΤΑΚΤΗΣ ΔΗΜΟΣΙΑΣ ΧΡΗΜΑΤΟΠΙΣΤΩΤΙΚΗΣ ΣΤΗΡΙΞΗΣ ΣΕ ΑΠΙ | |
|  |  | |
| Παροχή έκτακτης δημόσιας χρηματοπιστωτικής στήριξης σε ΑΠΙ. | 4.-(1) Η Δημοκρατία δύναται να παρέχει έκτακτη δημόσια χρηματοπιστωτική στήριξη σε ΑΠΙ σύμφωνα με την παράγραφο (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου και το Άρθρο 18, παράγραφος 4, στοιχείο δ), του Κανονισμού (ΕΕ) αριθ. 806/2014, με την επιφύλαξη: | |
|  |  | |
|  | (α) των διατάξεων του παρόντος Νόμου και του περί Εξυγίανσης Πιστωτικών Ιδρυμάτων και Επενδυτικών Εταιρειών Νόμου⸱ | |
|  |  | |
|  | (β) των διατάξεων του Κανονισμού (ΕΕ) αριθ. 806/2014⸱ και | |
|  |  | |
|  | (γ) των κανόνων περί κρατικών ενισχύσεων. | |
|  |  | |
|  | (2) Η παροχή έκτακτης δημόσιας χρηματοπιστωτικής στήριξης σε ΑΠΙ λαμβάνει οποιαδήποτε από τις μορφές κατά τα οριζόμενα στις υποπαραγράφους (i) έως (iii) της παραγράφου (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου. | |
|  |  | |
|  | (3) Όταν η ΕΑΤ εκδώσει κατευθυντήριες γραμμές δυνάμει του Άρθρου 16 του Κανονισμού (ΕΕ) αριθ. 1093/2010, σχετικά με τον τύπο των προσομοιώσεων και των ελέγχων, οι κατευθυντήριες γραμμές ακολουθούνται στο πλαίσιο της παροχής έκτακτης δημόσιας χρηματοπιστωτικής στήριξης σε ΑΠΙ, δυνάμει του παρόντος Νόμου. | |
|  |  | |
|  | ΜΕΡΟΣ ΙΙΙ: ΠΑΡΟΧΗ ΚΡΑΤΙΚΩΝ ΕΓΓΥΗΣΕΩΝ ΓΙΑ ΚΑΛΥΨΗ ΔΙΕΥΚΟΛΥΝΣΕΩΝ ΡΕΥΣΤΟΤΗΤΑΣ ΑΠΙ | |
|  |  | |
| Διαδικασία υποβολής αιτήματος για παροχή κρατικών εγγυήσεων για κάλυψη διευκολύνσεων ρευστότητας ΑΠΙ. | 5.-(1) ΑΠΙ που τελεί υπό κατάσταση φερεγγυότητας, στο πλαίσιο του προγράμματος αναδιάρθρωσής του, δύναται, να υποβάλει αίτημα στο Υπουργείο Οικονομικών για παροχή κρατικών εγγυήσεων για τους σκοπούς που αναφέρονται στην υποπαράγραφο (i) της παραγράφου (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου, ανεξαρτήτως μορφής: | |
|  |  | |
|  | Νοείται ότι οι διευκολύνσεις ρευστότητας περιλαμβάνουν και την επείγουσα στήριξη ρευστότητας. | |
|  |  | |
|  | (2) Το ΑΠΙ περιλαμβάνει στο αναφερόμενο στο εδάφιο (1) αίτημά του σχετική διαβεβαίωση του διοικητικού οργάνου του, ότι - | |
|  |  | |
|  | (α) η στήριξη την οποία το ΑΠΙ αιτείται στα πλαίσια του εδαφίου (1) είναι προσωρινή, προληπτική και αναλογική ως προς την αντιμετώπιση των συνεπειών της σοβαρής διαταραχής και δεν θα χρησιμοποιηθεί για την αντιστάθμιση ζημιών που έχει ήδη υποστεί το ΑΠΙ ή ενδέχεται να υποστεί το ΑΠΙ στο εγγύς μέλλον⸱ | |
|  |  | |
|  | (β) το ΑΠΙ είναι φερέγγυο με βάση σχετική βεβαίωση της αρμόδιας εποπτικής αρχής. | |
|  |  | |
|  | (3) Το ΑΠΙ περιλαμβάνει στο αναφερόμενο στο εδάφιο (1) αίτημά του προσχέδιο του προγράμματος αναδιάρθρωσης. | |
|  |  | |
| Διαδικασία αξιολόγησης αιτήματος και διαδικασία παροχής κρατικών εγγυήσεων για κάλυψη διευκολύνσεων ρευστότητας ΑΠΙ. | 6.-(1) Εντός δυο (2) ημερών από την υποβολή του αιτήματος για παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ, κατά τα οριζόμενα στο άρθρο 5, ο Υπουργός διαβιβάζει το αίτημα μαζί με τη διαβεβαίωση και το προσχέδιο προγράμματος αναδιάρθρωσης των εδαφίων (2) και (3) του άρθρου 5 αντίστοιχα, στην εθνική εντεταλμένη αρχή, η οποία αξιολογεί, κατά πόσο η στήριξη είναι απαραίτητη προκειμένου να αποτραπεί ή να αντιμετωπιστεί σοβαρή διαταραχή στην οικονομία της Δημοκρατίας και να διατηρηθεί η χρηματοπιστωτική σταθερότητα στην Δημοκρατία, και υποβάλλει, εντός δέκα (10) ημερών από την λήψη του εν λόγω αιτήματος, στον Υπουργό, σχετική σύσταση, βάσει των συμπερασμάτων της. | |
|  |  | |
|  | (2) Ο Υπουργός, εντός πέντε (5) ημερών από τη λήψη θετικής σύστασης της εθνικής εντεταλμένης αρχής κατά τα οριζόμενα στο εδάφιο (1), διαβιβάζει στο Υπουργικό Συμβούλιο το αίτημα που υποβλήθηκε από ΑΠΙ κατά τα οριζόμενα στο άρθρο 5, και την εν λόγω σύσταση της εθνικής εντεταλμένης αρχής. | |
|  |  | |
|  | (3) Το Υπουργικό Συμβούλιο, δύναται, να εγκρίνει το εν λόγω αίτημα και να εξουσιοδοτήσει τον Υπουργό να εκδώσει διάταγμα παροχής κρατικών εγγυήσεων για κάλυψη διευκολύνσεων ρευστότητας σε ΑΠΙ: | |
|  |  | |
|  | Νοείται ότι το Υπουργικό Συμβούλιο, δύναται, στην εξουσιοδότηση του Υπουργού προς έκδοση του εν λόγω διατάγματος, να καθορίσει το ύψος των κρατικών εγγυήσεων οι οποίες δύνανται να παρασχεθούν σε ΑΠΙ από τη Δημοκρατία και να επιβάλλει, κατά την απόλυτη κρίση του, οποιουσδήποτε άλλους όρους και προϋποθέσεις αναφορικά με την παροχή ενίσχυσης ρευστότητας σε ΑΠΙ με παροχή κρατικών ενισχύσεων. | |
|  |  | |
|  | (4) Ο Υπουργός, αφού λάβει την αναφερόμενη στο εδάφιο (3) εξουσιοδότηση, κοινοποιεί, εντός δύο (2) ημερών από τη λήψη της, στην Ευρωπαϊκή Επιτροπή, τις κρατικές εγγυήσεις που προτίθεται να παράσχει η Δημοκρατία σε ΑΠΙ. | |
|  |  | |
|  | (5) Η παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ, απαιτεί την προηγούμενη έγκριση της Ευρωπαϊκής Επιτροπής και αφορά στα ΑΠΙ για τα οποία η αρμόδια εποπτική αρχή θα επιβεβαιώσει τη φερεγγυότητα τους. | |
|  |  | |
|  | (6) Η ενίσχυση ρευστότητας με παροχή σε ΑΠΙ κρατικών εγγυήσεων για κάλυψη διευκολύνσεων ρευστότητας που δεν πληρούν κανένα από τα δύο κριτήρια που ορίζονται στο εδάφιο (5), αλλά παρόλα αυτά έχουν θετικά ίδια κεφάλαια (positive equity) και χρειάζονται επειγόντως ενίσχυση ρευστότητας, επιτρέπεται εφόσον - | |
|  |  | |
|  | (α) ο Υπουργός εντός δύο (2) ημερών από τη λήψη της αναφερόμενης στο εδάφιο (3) εξουσιοδότησης, κοινοποιήσει το σχετικό αίτημα του ΑΠΙ στην Ευρωπαϊκή Επιτροπή· και | |
|  |  | |
|  | (β) το εν λόγω αίτημα εγκριθεί από την Ευρωπαϊκή Επιτροπή. | |
|  |  | |
|  | (7) Η αρμόδια εποπτική αρχή για τους σκοπούς του Κανονισμού (ΕΕ) αριθ. 1024/2013, αξιολογεί την εκπλήρωση των κριτηρίων του εδαφίου (5). | |
|  |  | |
|  | (8) Ο Υπουργός, εντός δυο (2) ημερών από την λήψη της έγκρισης της Ευρωπαϊκής Επιτροπής για παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ, διαβιβάζει στην εθνική εντεταλμένη αρχή, την εν λόγω έγκριση. | |
|  |  | |
|  | (9) Η εθνική εντεταλμένη αρχή εντός δυο (2) ημερών από τη λήψη της αναφερόμενης στο εδάφιο (8) έγκρισης της Ευρωπαϊκής Επιτροπής για παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ, αποστέλλει επιστολή στο ΑΠΙ παρέχοντας ενημέρωση σχετικά με την εν λόγω έγκριση. | |
|  |  | |
|  | (10) Το ΑΠΙ, εντός δύο (2) ημερών από τη λήψη της αναφερόμενης στο εδάφιο (9) ενημέρωσης σχετικά με την έγκριση της Ευρωπαϊκής Επιτροπής για παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ, διαβιβάζει στην εθνική εντεταλμένη αρχή, τελικό σχέδιο προγράμματος αναδιάρθρωσης. | |
|  |  | |
|  | (11) Η εθνική εντεταλμένη αρχή, εντός δυο (2) ημερών από τη λήψη του αναφερόμενου στο εδάφιο (10) τελικού σχεδίου προγράμματος αναδιάρθρωσης διαβιβάζει στον Υπουργό το εν λόγω τελικό σχέδιο. | |
|  |  | |
|  | (12) Το τελικό σχέδιο προγράμματος αναδιάρθρωσης που αναφέρεται στα εδάφια (10) και (11) υποβάλλεται από τον Υπουργό στην Ευρωπαϊκή Επιτροπή εντός δύο (2) μηνών από τη λήψη της έγκρισης της Ευρωπαϊκής Επιτροπής, επιβεβαιώνοντας έτσι την κερδοφορία και την χρηματοδοτική ικανότητα του ΑΠΙ μακροπρόθεσμα χωρίς στήριξη από τη Δημοκρατία, αν πρόκειται για ΑΠΙ στο οποίο πρόκειται να παρασχεθεί κρατική εγγύηση για νέες υποχρεώσεις ή για ανανεωμένες υποχρεώσεις για τις οποίες, κατά τη στιγμή της παροχής της νέας κρατικής εγγύησης, το σύνολο των εκκρεμουσών εγγυημένων υποχρεώσεων (περιλαμβανομένων των εγγυήσεων που έχουν παρασχεθεί πριν από την ημερομηνία της λήψης της έγκρισης της Ευρωπαϊκής Επιτροπής) υπερβαίνει τόσο το ποσοστό του 5% των συνολικών υποχρεώσεων όσο και το συνολικό ποσό των πεντακοσίων εκατομμυρίων ευρώ (€ 500.000.000). | |
|  |  | |
|  | (13) Η υποβολή τελικού σχεδίου προγράμματος αναδιάρθρωσης απαιτείται, κάθε φορά που το Υπουργείο Οικονομικών λαμβάνει αίτημα ενεργοποίησης των κρατικών εγγυήσεων από ΑΠΙ και σε τέτοιες περιπτώσεις το εν λόγω σχέδιο υποβάλλεται από τον Υπουργό, εντός δύο (2) μηνών από την υποβολή του εν λόγω αιτήματος ενεργοποίησης. | |
|  |  | |
|  | (14) Ο Υπουργός λαμβάνοντας υπόψη - | |
|  |  | |
|  | (α) τις διατάξεις του παρόντος Νόμου· | |
|  |  | |
|  | (β) τις Ανακοινώσεις της Ευρωπαϊκής Επιτροπής για την εφαρμογή των κανόνων περί κρατικών ενισχύσεων· | |
|  |  | |
|  | (γ) τις διατάξεις του Κανονισμού (ΕΕ) αριθ. 806/2014· | |
|  |  | |
|  | (δ) τη σύσταση που υποβλήθηκε από την εθνική εντεταλμένη αρχή , κατά τα οριζόμενα στο εδάφιο (1)· | |
|  |  | |
|  | (ε) την έγκριση της παροχής κρατικών εγγυήσεων για κάλυψη διευκολύνσεων ρευστότητας σε ΑΠΙ από την Ευρωπαϊκή Επιτροπή· και | |
|  |  | |
|  | (στ) τυχόν συστάσεις της Ευρωπαϊκής Επιτροπής σχετικά με την παροχή κρατικών εγγυήσεων για κάλυψη διευκολύνσεων ρευστότητας σε ΑΠΙ· | |
|  |  | |
|  | δυνάμει της έγκρισης και εξουσιοδότησης του Υπουργικού Συμβουλίου, κατά τα οριζόμενα στο εδάφιο (3), εκδίδει διάταγμα, που δημοσιεύεται στην Επίσημη Εφημερίδα της Δημοκρατίας, δυνάμει του οποίου παρέχονται κρατικές εγγυήσεις για κάλυψη διευκολύνσεων ρευστότητας σε ΑΠΙ. | |
|  |  | |
|  | (15) Ο Υπουργός, κατόπιν έγκρισης και εξουσιοδότησης του Υπουργικού Συμβουλίου, και μετά από σύμφωνη γνώμη της εθνικής εντεταλμένης αρχής, δύναται, να εκδώσει διάταγμα, που δημοσιεύεται στην Επίσημη Εφημερίδα της Δημοκρατίας, για τη θέσπιση περαιτέρω διατάξεων, ενδεικτικά και χωρίς περιορισμό, σχετικά με τη διαδικασία, τους όρους παροχής κρατικών εγγυήσεων, το είδος και την επάρκεια των εξασφαλίσεων που παρέχονται για τη παροχή των κρατικών εγγυήσεων, τα κριτήρια σχετικά με τη μέθοδο κατανομής των κρατικών εγγυήσεων, καθώς και τις ρυθμίσεις παρακολούθησης και συντονισμού για την ορθή και αποτελεσματική εφαρμογή των διατάξεων του παρόντος Νόμου. | |
|  |  | |
|  | (16) Το ποσό της κρατικής εγγύησης που χορηγείται από τη Δημοκρατία, κατά τα οριζόμενα στο εδάφιο (1), περιορίζεται στο απολύτως απαραίτητο για την αποκατάσταση της μεσοπρόθεσμης χρηματοδοτικής ικανότητας του ΑΠΙ. | |
|  |  | |
|  | (17) Η κρατική εγγύηση με ισχύ πέραν των τριών (3) ετών, εκτός από δεόντως αιτιολογημένες περιπτώσεις, περιορίζεται στο ένα τρίτο των εκκρεμουσών εγγυήσεων που παρασχέθηκαν σε ένα μεμονωμένο ΑΠΙ. | |
|  |  | |
|  | (18) Το μέγιστο συνολικό ποσό κρατικής εγγύησης δεν υπερβαίνει, εκτός εάν αυτό αιτιολογείται, τα ίδια κεφάλαια του ΑΠΙ για εποπτικούς σκοπούς. | |
|  |  | |
|  | (19) Το ποσοστό που αναφέρεται στο εδάφιο (18), δύναται, να τροποποιηθεί με διάταγμα του Υπουργού, το οποίο εκδίδεται μετά από σύσταση της εθνικής εντεταλμένης αρχής, ανάλογα με την περίπτωση. | |
|  |  | |
|  | (20) Κάθε κόστος και έξοδο που σχετίζεται με την παροχή κρατικών εγγυήσεων για κάλυψη διευκολύνσεων ρευστότητας βαραίνει εξ ολοκλήρου το ΑΠΙ: | |
|  |  | |
|  | Νοείται ότι σε περίπτωση που καταβάλλεται οποιοδήποτε ποσό σε σχέση με το εν λόγω κόστος και με τα εν λόγω έξοδα από το Υπουργείο Οικονομικών, το ΑΠΙ αποζημιώνει πλήρως το Υπουργείο Οικονομικών σχετικά με την εν λόγω καταβολή. | |
|  |  | |
| Προϋποθέσεις παροχής κρατικών εγγυήσεων για κάλυψη διευκολύνσεων ρευστότητας ΑΠΙ. | 7.-(1) Τηρουμένων των διατάξεων του παρόντος Νόμου, η κατά το άρθρο 6 παροχή κρατικών εγγυήσεων, γίνεται άμεσα και αποκλειστικά, υπέρ του ΑΠΙ. | |
|  |  | |
|  | (2) Για την παροχή κρατικών εγγυήσεων του άρθρου 6, συνάπτονται διμερείς συμβάσεις μεταξύ της Δημοκρατίας και του ΑΠΙ, οι οποίες προβλέπουν όπως, μετά την λήξη αυτών, οι κρατικές εγγυήσεις ακυρώνονται. | |
|  |  | |
|  | (3) Η παροχή των κρατικών εγγυήσεων του άρθρου 6, γίνεται έναντι πληρωμής κατάλληλης προμήθειας, προς τη Δημοκρατία, από το ΑΠΙ, υπέρ του οποίου παρέχονται οι εν λόγω κρατικές εγγυήσεις, με τη δέσμευση παροχής από το ΑΠΙ επαρκών εξασφαλίσεων οι οποίες εκχωρούνται προς όφελος της Δημοκρατίας και κατέχονται από την εθνική εντεταλμένη αρχή, η οποία αναλαμβάνει την ευθύνη για την παρακολούθηση των εξασφαλίσεων, καθ’ όλη τη διάρκεια παροχής των κρατικών εγγυήσεων, έτσι ώστε η επάρκεια των εξασφαλίσεων να καλύπτει πλήρως την αξία των κρατικών εγγυήσεων που παρέχονται βάσει των παραγόντων προσαρμογής, υπό τις προϋποθέσεις ότι: | |
|  |  | |
|  | (α) η επιλεξιμότητα και η επάρκεια των παρεχόμενων εξασφαλίσεων καθορίζονται σε διάταγμα που εκδίδει ο Υπουργός, κατά τα οριζόμενα στο εδάφιο (14) του άρθρου 6· | |
|  |  | |
|  | (β) οι εξασφαλίσεις καθίστανται έγκυρες κατά το χρόνο σύναψης της σύμβασης του εδαφίου (2) και έχουν προτεραιότητα έναντι παντός τρίτου, χωρίς να απαιτείται οποιαδήποτε άλλη διατύπωση· και | |
|  |  | |
|  | (γ) από την παροχή των εξασφαλίσεων δε θίγονται τυχόν δικαιώματα που τρίτοι είχαν αποκτήσει επί των απαιτήσεων έως την ημέρα που προηγείται της σύναψης της σύμβασης, του εδαφίου (2). | |
|  |  | |
|  | (4) Σε εξαιρετικές περιπτώσεις και βάσει της αιτιολογημένης γνώμης της εθνικής εντεταλμένης αρχής, δύναται να μην απαιτείται εξασφάλιση, όπου σε τέτοιες περιπτώσεις, η προμήθεια για τη παροχή κρατικής εγγύησης είναι [50 μονάδες βάσης] υψηλότερη από εκείνη που αναφέρεται στο διάταγμα του Υπουργού. | |
|  |  | |
|  | (5) Εκτός της καταβαλλόμενης προμήθειας, κατά τα οριζόμενα στο εδάφιο (3) ουδεμία άλλη χρηματική συναλλαγή γίνεται επί των κρατικών εγγυήσεων. | |
|  |  | |
|  | (6) Σε περίπτωση αναπροσαρμογής των συντελεστών προσαρμογής, λήξης των εξασφαλίσεων, υποβάθμισης του πιστούχου της εξασφάλισης, ή μη τήρησης των κριτηρίων αποδεξιμότητας των εξασφαλίσεων ή μεταβολής για οποιοδήποτε λόγο του αρχικού καθεστώτος των εξασφαλίσεων, τα ΑΠΙ ενημερώνουν εντός πέντε (5) εργάσιμων ημερών την εθνική εντεταλμένη αρχή και λαμβάνουν μέτρα για την άμεση αντικατάσταση των εξασφαλίσεων στο προβλεπόμενο ύψος. | |
|  |  | |
|  | (7) Το ΑΠΙ στο οποίο η Δημοκρατία παρέχει κρατικές εγγυήσεις για κάλυψη διευκολύνσεων ρευστότητας, κατά τα οριζόμενα στο άρθρο 6, δε δύναται - | |
|  |  | |
|  | (α) να διαφημίζει τη στήριξη, υπό τη μορφή κρατικής εγγύησης, που του παρέχεται από την Δημοκρατία· | |
|  |  | |
|  | (β) να χρησιμοποιεί επιθετικές εμπορικές στρατηγικές που δεν είναι εφικτό να εφαρμοστούν χωρίς την στήριξη αυτών από τη Δημοκρατία· | |
|  |  | |
|  | (γ) να διανέμει μερίσματα· | |
|  |  | |
|  | (δ) να προβαίνει σε πληρωμές σε πρόσθετα κεφαλαιακά μέσα της Κατηγορίας 1 κατά τα οριζόμενα στον Κανονισμό (ΕΕ) αριθ. 575/2013· | |
|  |  | |
|  | (ε) να προβαίνει σε αγορά ίδιων μέσων κεφαλαίου κοινών μετοχών της κατηγορίας 1 ή των μέσων που αναφέρονται στην παράγραφο (δ), χωρίς προηγούμενη έγκριση από την Ευρωπαϊκή Επιτροπή· | |
|  |  | |
|  | (στ) να αποκτά νέες μετοχές, με την επιφύλαξη των κανόνων περί κρατικών ενισχύσεων. | |
|  |  | |
| Μέθοδος υπολογισμού προμήθειας κρατικών εγγυήσεων για κάλυψη διευκολύνσεων ρευστότητας. | 8.-(1) Η προμήθεια της κρατικής εγγύησης για κάλυψη διευκολύνσεων ρευστότητας υπολογίζεται δυνάμει της Ανακοίνωσης της Ευρωπαϊκής Επιτροπής, ημερομηνίας 1/12/2011, σχετικά με την εφαρμογή, μετά την 1ην Ιανουαρίου 2012, των Κανόνων περί Κρατικών Ενισχύσεων στα μέτρα στήριξης των τραπεζών εντός του πλαισίου της χρηματοπιστωτικής κρίσης, ως αυτή τροποποιείται και αντικαθίσταται από καιρό σε καιρό. | |
| Επίσημη Εφημερίδα της ΕΕ: C 356 της 6.12.2011, σ. 7. |  | |
|  |  | |
| Σύνταξη εκθέσεων από την εθνική εντεταλμένη αρχή σχετικά με τη λειτουργία του καθεστώτος κρατικών ενισχύσεων και υποβολή αυτών στην Ευρωπαϊκή Επιτροπή. | 9.-(1) Η εθνική εντεταλμένη αρχή συντάσσει εκθέσεις σχετικά με τη λειτουργία του καθεστώτος κρατικών εγγυήσεων περιλαμβάνοντας όλες τις διαθέσιμες και ενημερωμένες πληροφορίες σχετικά με το κόστος συγκρίσιμων μη εγγυημένων εκδόσεων χρέους (φύση, όγκος, βαθμολογία, νόμισμα). | |
|  |  | |
|  | (2) Η εθνική εντεταλμένη αρχή υποβάλλει έκθεση στην Ευρωπαϊκή Επιτροπή σε τριμηνιαία βάση σχετικά με - | |
|  |  | |
|  |  | (α) τη λειτουργία του καθεστώτος παροχής κρατικών εγγυήσεων· και |
|  |  |  |
|  |  | (β) τα τέλη που χρεώνονται. |
|  |  | |
| Υποχρέωση υποβολής κατάστασης του δείκτη ρευστότητας των ΑΠΙ από την εθνική εντεταλμένη αρχή. | 10.-(1) Χωρίς επηρεασμό των διατάξεων του άρθρου 23, η εθνική εντεταλμένη αρχή υποβάλλει στο Υπουργείο Οικονομικών κατάσταση του δείκτη ρευστότητας των ΑΠΙ τουλάχιστον σε τριμηνιαία βάση. | |
|  |  | |
|  | (2) Χωρίς επηρεασμό των διατάξεων του εδαφίου (1) , το Υπουργείο Οικονομικών, δύναται, να ζητεί και λαμβάνει από την εθνική εντεταλμένη αρχή την κατάσταση του εδαφίου (1) οποτεδήποτε κρίνει ότι αυτό είναι αναγκαίο: | |
|  |  | |
|  | Νοείται ότι το Υπουργείο Οικονομικών, δύναται, οποτεδήποτε κρίνει ότι είναι αναγκαίο, να ζητεί και να λαμβάνει από την εθνική εντεταλμένη αρχή περαιτέρω πληροφορίες και διευκρινήσεις αναφορικά με τη κατάσταση του εδαφίου (1). | |
|  |  | |
|  | (3) Οι διατάξεις του παρόντος άρθρου εφαρμόζονται ανεξαρτήτως υποβολής αιτήματος από ΑΠΙ για ενεργοποίηση της παροχής έκτακτης δημόσιας χρηματοπιστωτικής στήριξης με τις μορφές που αναφέρονται στα άρθρα 5, 11 και 18. | |
|  |  | |
|  | ΜΕΡΟΣ ΙV: ΠΑΡΟΧΗ ΚΡΑΤΙΚΩΝ ΕΓΓΥΗΣΕΩΝ ΓΙΑ ΝΕΟΕΚΔΟΘΕΙΣΕΣ ΥΠΟΧΡΕΩΣΕΙΣ ΑΠΙ | |
|  |  | |
| Διαδικασία υποβολής αιτήματος για παροχή κρατικών εγγυήσεων για νεοεκδοθείσες υποχρεώσεις. | 11.- ΑΠΙ που τελεί υπό κατάσταση φερεγγυότητας, στο πλαίσιο του προγράμματος αναδιάρθρωσης του, δύναται, να υποβάλει αίτημα στο Υπουργείο Οικονομικών για παροχή κρατικών εγγυήσεων στη μορφή που αναφέρεται στην υποπαράγραφο (ii) της παραγράφου (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου. | |
|  |  | |
| Διαδικασία αξιολόγησης αιτήματος και διαδικασία παροχής κρατικών εγγυήσεων για νεοεκδοθείσες υποχρεώσεις. | 12.- Οι διατάξεις του άρθρου 6 εφαρμόζονται κατ’ αναλογία, για τους σκοπούς του παρόντος Μέρους. | |
|  |  | |
| Χαρακτηριστικά χρεωστικών τίτλων. | 13.-(1) Η παροχή κρατικής εγγύησης για ενίσχυση ρευστότητας ΑΠΙ κατά τα οριζόμενα στο άρθρο 11, δύναται, να παρέχεται για χρεωστικούς τίτλους που εκδίδει το ΑΠΙ και όχι για χρεωστικούς τίτλους που δύνανται να θεωρηθούν ίδια κεφάλαια και οι οποίοι έχουν τα ακόλουθα χαρακτηριστικά:  (α) εκδίδονται μετά την έναρξη ισχύος του παρόντος Νόμου·  (β) προβλέπουν την αποπληρωμή του κεφαλαίου σε μία δόση κατά τη λήξη της εγγύησης·  (γ) έχουν σταθερό επιτόκιο·  (δ) είναι σε ευρώ·  (ε) η περίοδος λήξης τους δεν είναι, μικρότερη των τριών (3) μηνών και μεγαλύτερη των πέντε (5) ετών ή μεγαλύτερη των επτά (7) ετών στην περίπτωση καλυμμένου ομολόγου· και  (στ) δεν έχουν ρήτρες υπαγωγής στην αποπληρωμή του κεφαλαίου και στην καταβολή τόκων· | |
|  |  | |
| Προϋποθέσεις παροχής κρατικών εγγυήσεων για νεοεκδοθείσες υποχρεώσεις. | 14.-(1) Οι διατάξεις του άρθρου 7 εφαρμόζονται κατ’ αναλογία, για τους σκοπούς του παρόντος άρθρου. | |
|  | (2) Οι κρατικές εγγυήσεις του άρθρου 11, δύνανται να παρασχεθούν μόνο για νέες εκδόσεις προνομιούχων απαιτήσεων του ΑΠΙ, και όχι για απαιτήσεις μειωμένης εξασφάλισης. | |
|  |  | |
| Μέθοδος υπολογισμού προμήθειας κρατικών εγγυήσεων για νεοεκδοθείσες υποχρεώσεις. | 15.- Οι διατάξεις του άρθρου 8 εφαρμόζονται κατ’ αναλογία , για τους σκοπούς του παρόντος άρθρου. | |
|  |  | |
| Σύνταξη εκθέσεων από την εθνική εντεταλμένη αρχή σχετικά με τη λειτουργία του καθεστώτος κρατικών ενισχύσεων και υποβολή αυτών στην Ευρωπαϊκή Επιτροπή. | 16.-(1) Οι διατάξεις του εδαφίου (1) του άρθρου 9 εφαρμόζονται κατ’ αναλογία, για τους σκοπούς του παρόντος άρθρου. | |
|  |  | |
|  | (2) Η εθνική εντεταλμένη αρχή υποβάλλει έκθεση στην Ευρωπαϊκή Επιτροπή σε τριμηνιαία βάση σχετικά με -    (α) τη λειτουργία του καθεστώτος παροχής κρατικών εγγυήσεων· και  (β) τις εκδόσεις εγγυημένων χρεωστικών τίτλων· και    (γ) τα τέλη που χρεώνονται. | |
|  |  | |
|  | ΜΕΡΟΣ V: ΠΡΟΛΗΠΤΙΚΗ ΑΝΑΚΕΦΑΛΑΙΟΠΟΙΗΣΗ | |
|  |  | |
| Προληπτική ανακεφαλαιοποίηση. | 17.-(1) Η παροχή προληπτικής ανακεφαλαιοποίησης με τη μορφή εισφοράς ιδίων κεφαλαίων ή αγοράς κεφαλαιακών μέσων, κατά τα οριζόμενα στην υποπαράγραφο (iii) της παραγράφου (δ) του εδαφίου (2) του άρθρου 32Γ του περί Εργασιών Πιστωτικών Ιδρυμάτων Νόμου, δύναται να ζητηθεί μόνο από ΑΠΙ το οποίο, βασιζόμενο σε οποιοδήποτε σενάριο στο πλαίσιο προσομοίωσης ακραίων καταστάσεων στο επίπεδο της Δημοκρατίας, της Ευρωπαϊκής Ένωσης ή του ενιαίου μηχανισμού εποπτείας, ή στο πλαίσιο ελέγχου της ποιότητας των στοιχείων ενεργητικού ή ισοδύναμου ελέγχου που διεξάγεται από την αρμόδια εποπτική αρχή και σε περίπτωση σημαντικού ΑΠΙ και από την ΕΑΤ χρειάζεται ανακεφαλαιοποίηση. | |
|  |  | |
|  | (2) Η διαδικασία προληπτικής ανακεφαλαιοποίησης όπως προβλέπεται στο άρθρο 18 , δύναται να εφαρμοστεί μόνο εάν το AΠΙ δεν θεωρείται αφερέγγυο ή δεν είναι πιθανό να καταστεί αφερέγγυο και δεν πληρούνται οι προϋποθέσεις απομείωσης ή μετατροπής κεφαλαιακών μέσων του άρθρου 31 του περί Εξυγίανσης Πιστωτικών Ιδρυμάτων και Επενδυτικών Εταιρειών Νόμου ή οι διατάξεις του Κανονισμού (ΕΕ) αριθ. 806/2014· | |
|  |  | |
|  | (3) Το ΑΠΙ θα θεωρηθεί ότι δεν βρίσκεται σε καμία από τις καταστάσεις που περιγράφονται στο εδάφιο (2), ελλείψει σχετικής δήλωσης από την αρμόδια εποπτική αρχή. | |
|  |  | |
|  | (4) Το μέγιστο ποσό παροχής προληπτικής ανακεφαλαιοποίησης με την μορφή που αναφέρεται στο εδάφιο (1), συνίσταται στην διαφορά μεταξύ των ζημιών που προκύπτουν από το ακραίο και το βασικό σενάριο στο πλαίσιο προσομοίωσης ακραίων καταστάσεων στο επίπεδο της Δημοκρατίας, της Ευρωπαϊκής Ένωσης ή του ενιαίου μηχανισμού εποπτείας, ή στο πλαίσιο ελέγχου της ποιότητας των στοιχείων ενεργητικού ή ισοδύναμου ελέγχου που διεξάγεται από την αρμόδια εποπτική αρχή και σε περίπτωση σημαντικού ΑΠΙ και από την ΕΑΤ. | |
|  |  | |
| Διαδικασία υποβολής και αξιολόγησης αιτήματος ΑΠΙ για παροχή προληπτικής ανακεφαλαιοποίησης και παροχή προληπτικής ανακεφαλαιοποίησης σε ΑΠΙ. | 18.-(1) Το αίτημα για παροχή προληπτικής ανακεφαλαιοποίσης σε ΑΠΙ με τη μορφή που προβλέπονται στο εδάφιο (1) του άρθρου 17, υποβάλλεται από το ΑΠΙ στο Υπουργείο Οικονομικών και κοινοποιείται στην αρμόδια εποπτική αρχή, και σε περίπτωση σημαντικού ΑΠΙ και στο Υπουργείο Οικονομικών και συνοδεύεται τουλάχιστον από τα ακόλουθα: | |
|  |  | |
|  | (α) κατάλογο των μέσων και των δανείων του ΑΠΙ που θα υπόκεινται σε μέτρα επιμερισμού των βαρών, αναφέροντας την οικονομική τους αξία· | |
|  |  | |
|  | (β) εκτίμηση της πραγματικής αξίας των περιουσιακών στοιχείων και υποχρεώσεων του ΑΠΙ, για σκοπούς αξιολόγησης του κατά πόσο οποιοσδήποτε πιστωτής θα βρισκόταν σε χειρότερη θέση σε περίπτωση αφερεγγυότητας του ΑΠΙ· | |
|  |  | |
|  | (γ) σχέδιο ανακεφαλαιοποίησης, που καταρτίζεται σύμφωνα με τους κανόνες της ΕΕ σχετικά με τις κρατικές ενισχύσεις και το οποίο υπόκειται σε έγκριση της Ευρωπαϊκής Επιτροπής κατά τα οριζόμενα στο εδάφιο (2) · | |
|  |  | |
|  | (δ) ποσό εγγεγραμμένων μετοχών του ΑΠΙ· | |
|  |  | |
|  | (ε) ένδειξη του μεγέθους των ατομικών και ενοποιημένων καθαρών ιδίων κεφαλαίων κατά την ημερομηνία της υποβολής του αιτήματος και του μεγέθους της αιτούμενης προληπτικής ανακεφαλαιοποίησης· | |
|  |  | |
|  | (στ) έγγραφη διαβεβαίωση δέσμευσης με τους κανόνες της ΕΕ σχετικά με τις κρατικές ενισχύσεις, από το διοικητικό όργανό του ΑΠΙ· | |
|  |  | |
|  | (ζ) αναφορά και έγγραφη διαβεβαίωση από το διοικητικό όργανο του ΑΠΙ σχετικά με τον καταμερισμό των επιβαρύνσεων μεταξύ μετόχων και πιστωτών μειωμένης εξασφάλισης, κατά τα οριζόμενα στο άρθρο 19: | |
|  |  | |
|  | Νοείται ότι αναφορές στο παρόν εδάφιο σε σημαντικά και λιγότερο σημαντικά ΑΠΙ ερμηνεύονται με βάση τα κριτήρια που τίθενται από τον Κανονισμό (ΕΕ) αριθ. 1024/2013 και εξειδικεύονται από τον Κανονισμό (ΕΕ) αριθ. 468/2014. | |
|  |  | |
|  | (2) Εάν το σχέδιο ανακεφαλαιοποίησης που υποβάλλεται κατά τα οριζόμενα στην παράγραφο (γ) του εδαφίου (1), κρίνεται, από την αρμόδια εποπτική αρχή, ως μη ικανοποιητικό, το ΑΠΙ δύναται άμεσα να ζητήσει παροχή ανακεφαλαιοποίησης με τη μορφή που προβλέπεται στο άρθρο 17. | |
|  |  | |
|  | (3) Εάν τα μέτρα που λαμβάνονται από το ΑΠΙ για την επίτευξη των στόχων του σχεδίου ανακεφαλαιοποίησης, ακόμη και πριν ολοκληρωθούν πλήρως, κριθούν από την αρμόδια εποπτική αρχή, ως ανεπαρκή, το ΑΠΙ δύναται να υποβάλει αίτημα για παροχή προληπτικής ανακεφαλαιοποίησης με τη μορφή που προβλέπεται στο άρθρο 17 . | |
|  |  | |
|  | (4) Εάν το σχέδιο ανακεφαλαιοποίησης που υποβάλλεται σύμφωνα με την παράγραφο (γ) του εδαφίου (1) κριθεί ικανοποιητικό από την αρμόδια εποπτική αρχή, το ΑΠΙ εφαρμόζει το εν λόγω σχέδιο και ενημερώνει αρμόδια εποπτική αρχή, σχετικά με τα αποτελέσματα των μέτρων που έχουν ληφθεί κατά την εφαρμογή του εν λόγω σχεδίου. | |
|  |  | |
|  | (5) Στην περίπτωση του εδαφίου (4), η εθνική εντεταλμένη αρχή, εντός δεκαπέντε (15) ημερών από την υποβολή του σχεδίου ανακεφαλαιοποίησης, κατά τα οριζόμενα στο άρθρο 17 , ενημερώνει τον Υπουργό για την εφαρμογή του σχεδίου ανακεφαλαιοποίησης. | |
|  |  | |
|  | (6) Ο Υπουργός, εντός δεκαπέντε (15) ημερών από την λήψη του αιτήματος του εδαφίου (1) , διαβιβάζει στην Ευρωπαϊκή Επιτροπή το σχέδιο ανακεφαλαιοποίησης του ΑΠΙ προς έγκρισή, σύμφωνα με τους κανόνες της ΕΕ σχετικά με τις κρατικές ενισχύσεις. | |
|  |  | |
|  | (7)Η εθνική εντεταλμένη αρχή, εντός εξήντα (60) ημερών από την λήψη του αιτήματος για παροχή προληπτικής ανακεφαλαιοποίησης αξιολογεί το αίτημα του ΑΠΙ το οποίο υποβάλλεται κατά τα οριζόμενα στο εδάφιο (1) και καταρτίζει και υποβάλλει σχετική έκθεση και σύσταση στο ΑΠΙ και στον Υπουργό σχετικά με την ανάγκη προληπτικής ανακεφαλαιοποίησης του ΑΠΙ. | |
|  |  | |
|  | (8) Η έκθεση και η σύσταση που καταρτίζεται και υποβάλλεται από την εθνική εντεταλμένη αρχή στο ΑΠΙ και στον Υπουργό, κατά τα οριζόμενα στο εδάφιο (7) και ανά περίπτωση στα εδάφια (9) έως (14) , περιλαμβάνει, τουλάχιστον, τα ακόλουθα: | |
|  |  | |
|  | (α) τα εποπτικά μέτρα που έχουν ήδη ληφθεί από την εθνική εντεταλμένη αρχή · | |
|  |  | |
|  | (β) την αποτελεσματικότητα της προτεινόμενης στήριξης του ΑΠΙ με το λιγότερο δυνατό κόστος για το φορολογούμενο· | |
|  |  | |
|  | (γ) κατά πόσον το ΑΠΙ, κατά την κρίση της εθνικής εντεταλμένης αρχής δεν κατέστη δυνατόν να αντλήσει ικανοποιητικούς πόρους από τους υφιστάμενους μετόχους του, κατά τα οριζόμενα στο εδάφιο (21) ή από την αγορά ή με οποιοδήποτε άλλο τρόπο· | |
|  |  | |
|  | (δ) την αξιολόγηση της μακροπρόθεσμης βιωσιμότητας του αιτούντος ΑΠΙ, δεδομένου ότι θα παρασχεθεί η προτεινόμενη προληπτική ανακεφαλαιοποίηση με τη μορφή που προβλέπεται στο εδάφιο (1) του άρθρου 17 · | |
|  |  | |
|  | (ε) κατά πόσον πληρούνται οι προϋποθέσεις που ορίζονται στο άρθρο 4 σε σχέση με την προτεινόμενη προληπτική ανακεφαλαιοποίηση που θα παρασχεθεί, με τη μορφή που προβλέπεται στο εδάφιο (1) του άρθρου 17· | |
|  |  | |
|  | (στ) το σχέδιο ανακεφαλαιοποίησης που υποβάλλεται από το ΑΠΙ στην αρμόδια εποπτική αρχή, κατά τα οριζόμενα στην παράγραφο (γ) του εδαφίου (1) · και | |
|  |  | |
|  | (ζ) τις απόψεις της αρμόδιας εποπτικής αρχής, σχετικά με το εάν αυτές θεωρούν ότι το σχέδιο ανακεφαλαιοποίησης είναι ικανοποιητικό: | |
|  |  | |
|  | Νοείται ότι αναφορές στο παρόν άρθρο σε σημαντικά και λιγότερο σημαντικά ΑΠΙ ερμηνεύονται με βάση τα κριτήρια που τίθενται από τον Κανονισμό (ΕΕ) αριθ. 1024/2013 και εξειδικεύονται από τον Κανονισμό (ΕΕ) αριθ. 468/2014. | |
|  |  | |
|  | (9) Η εθνική εντεταλμένη αρχή, δύναται, κατά την αξιολόγηση του αιτήματος του εδαφίου (1) να ζητεί και να λαμβάνει διευκρινήσεις από το ΑΠΙ. | |
|  |  | |
|  | (10) Στις περιπτώσεις του εδαφίου (9), το χρονικό περιθώριο αξιολόγησης του αιτήματος του εδαφίου (1) και της υποβολής έκθεσης και της σύστασης εκ μέρους της εθνικής εντεταλμένης αρχής κατά τα οριζόμενα στο εδάφιο (7), αναστέλλεται μέχρι την λήψη από την εθνική εντεταλμένη αρχή των διευκρινήσεων . | |
|  |  | |
|  | (11) Το ΑΠΙ παρέχει τις διευκρινήσεις που αναφέρονται στο εδάφιο (9) , εντός δέκα (10) ημερών από την ημερομηνία που ζητήθηκαν από την εθνική εντεταλμένη αρχή και η εθνική εντεταλμένη αρχή αξιολογεί και υποβάλλει την έκθεση και τη σύστασή της κατά τα οριζόμενα στο εδάφιο (7) , εντός τριάντα (30) ημερών από την λήψη των εν λόγω διευκρινήσεων από το ΑΠΙ. | |
|  |  | |
|  | (12) Η εθνική εντεταλμένη αρχή , δύναται, κατά την αξιολόγηση του αιτήματος του εδαφίου (1) και μετά από αποστολή σχετικής έγγραφης ειδοποίησης στο ΑΠΙ, να πραγματοποιήσει έρευνες και επιτόπιους ελέγχους στο ΑΠΙ. | |
|  |  | |
|  | (13) Στις περιπτώσεις του εδαφίου (12), το χρονικό περιθώριο αξιολόγησης του αιτήματος του εδαφίου (1) και της υποβολής της έκθεσης και της σύστασης εκ μέρους της εθνικής εντεταλμένης αρχής κατά τα οριζόμενα στο εδάφιο (7) , αναστέλλεται. | |
|  |  | |
|  | (14) Η εθνική εντεταλμένη αρχή δύναται να διεξάγει έρευνες και επιτόπιους ελέγχους εντός δέκα (10) ημερών από την ημερομηνία αποστολής της έγγραφης ειδοποίησης του εδαφίου (12) και αξιολογεί και υποβάλλει την σύστασή της κατά τα οριζόμενα στο εδάφιο (7), εντός τριάντα (30) ημερών από την ημερομηνία περάτωσης τον εν λόγω ερευνών και επιτόπιων ελέγχων. | |
|  |  | |
| 38(Ι) του 2014  34(Ι) του 2015  143(I) του 2019. | (15) Ο Υπουργός, εντός πέντε (5) ημερών από την λήψη της έκθεσης και της σύστασης της εθνικής εντεταλμένης αρχής , κατά τα οριζόμενα στο εδάφιο (7) και ανά περίπτωση των εδαφίων (9) έως (14), διαβιβάζει στο Υπουργικό Συμβούλιο το αίτημα που υποβλήθηκε από ΑΠΙ, κατά τα οριζόμενα στο εδάφιο (1) , την έκθεση και σύσταση της εθνικής εντεταλμένης αρχής δύναται, με την επιφύλαξη των διατάξεων του περί της Λογιστικής και Δημοσιονομικής Διαχείρισης και Χρηματοοικονομικού Ελέγχου της Δημοκρατίας Νόμου, και υπό την προϋπόθεση ότι υπάρχουν επαρκή αποθέματα στον προϋπολογισμό της Δημοκρατίας, να εγκρίνει το εν λόγω αίτημα και να εξουσιοδοτήσει τον Υπουργό να εκδώσει διάταγμα για παροχή προληπτικής ανακεφαλαιοποίησης σε ΑΠΙ, με τη μορφή που αναφέρεται στο εδάφιο (1) του άρθρου 17: | |
|  |  | |
|  | Νοείται ότι το Υπουργικό Συμβούλιο, δύναται, στην εξουσιοδότηση του Υπουργού προς έκδοση του εν λόγω διατάγματός, να επανακαθορίσει το ύψος της προληπτικής ανακεφαλαιοποίησης που δύναται να παρασχεθεί σε ΑΠΙ από τη Δημοκρατία και να επιβάλλει, κατά την απόλυτη κρίση του, οποιουσδήποτε άλλους όρους και προϋποθέσεις αναφορικά με την παροχή προληπτικής ανακεφαλαιοποίησης σε ΑΠΙ. | |
|  |  | |
|  | (16) Ο Υπουργός, αφού λάβει την έγκριση και την εξουσιοδότηση από το Υπουργικό Συμβούλιο, προς έκδοση διατάγματος για παροχή προληπτικής ανακεφαλαιοποίησης κατά τα οριζόμενα στο εδάφιο (15) και αφού λάβει την έγκριση από την Ευρωπαϊκή Επιτροπή, του σχεδίου αναδιάρθρωσης του εδαφίου (6), και αφού λάβει υπόψη - | |
|  |  | |
|  | (α) τις διατάξεις του παρόντος Νόμου· | |
|  |  | |
|  | (β) τις Ανακοινώσεις της Ευρωπαϊκής Επιτροπής για την εφαρμογή των κανόνων περί κρατικών ενισχύσεων· | |
|  |  | |
|  | (γ) τις διατάξεις του Κανονισμού (ΕΕ) αρ. 806/2014· | |
|  |  | |
|  | (δ) την έκθεση και τη σύσταση που υποβλήθηκαν από την εθνική εντεταλμένη αρχή , κατά τα οριζόμενα στο εδάφιο (7) · | |
|  |  | |
|  | (ε) τυχόν συστάσεις της Ευρωπαϊκής Επιτροπής σχετικά με την παροχή προληπτικής ανακεφαλαιοποίησης· | |
|  |  | |
|  | εκδίδει διάταγμα για παροχή προληπτικής ανακεφαλαιοποίησης σε ΑΠΙ το οποίο δημοσιεύεται στην Επίσημη Εφημερίδα της Δημοκρατίας. | |
|  |  | |
|  | (17) Ο Υπουργός, κατόπιν έγκρισης και εξουσιοδότησης του Υπουργικού Συμβουλίου, και μετά από σύμφωνη γνώμη της εθνικής εντεταλμένης αρχής, δύναται, να εκδώσει διάταγμα, που δημοσιεύεται στην Επίσημη Εφημερίδα της Δημοκρατίας, για τη θέσπιση περαιτέρω διατάξεων, ενδεικτικά και χωρίς περιορισμό, σχετικά με τη διαδικασία, τους όρους παροχής προληπτικής ανακεφαλαιοπόιησης σε ΑΠΙ καθώς και με τις ρυθμίσεις παρακολούθησης και συντονισμού για την ορθή και αποτελεσματική εφαρμογή των διατάξεων του παρόντος Νόμου. | |
|  |  | |
|  | (18) Το διάταγμα του Υπουργού που εκδίδεται κατά τα οριζόμενα στο εδάφιο (16), περιλαμβάνει, ιδίως, τα ακόλουθα: | |
|  |  | |
|  | (α) το ύψος της παροχής προληπτικής ανακεφαλαιοποίησης του ΑΠΙ και οποιοδήποτε άλλο απαραίτητο στοιχείο για τη διαχείριση της εν λόγω προληπτικής ανακεφαλαιοποίησης, συμπεριλαμβανομένων οποιωνδήποτε άλλων ενεργειών· | |
|  |  | |
|  | (β) το είδος και την αξία εκάστης μετοχής που εκδίδεται· | |
|  |  | |
|  | (19) Οι μετοχές που εκδίδονται πληρούν τους όρους που ορίζονται στο Άρθρο 31 του Κανονισμού (ΕΕ) αριθ. 575/2013. | |
|  |  | |
|  | (20) Κάθε κόστος και έξοδο που σχετίζεται με την έκδοση και ανάληψη των μέσων κεφαλαίου βαραίνει εξ ολοκλήρου το ΑΠΙ: | |
|  |  | |
|  | Νοείται ότι σε περίπτωση που καταβάλλεται οποιοδήποτε ποσό σε σχέση με το εν λόγω κόστος και με τα εν λόγω έξοδα από το Υπουργείο Οικονομικών το ΑΠΙ αποζημιώνει πλήρως το Υπουργείο Οικονομικών σχετικά με την εν λόγω καταβολή. | |
|  |  | |
|  | (21) Σε περίπτωση που το Υπουργικό Συμβούλιο επιλέξει ως μέθοδο στήριξης επηρεαζόμενου ΑΠΙ, την εξολοκλήρου αναδοχή των δικαιωμάτων προτίμησης της έκδοσης κεφαλαίου ή την παροχή κεφαλαίου, έναντι απόκτησης συμμετοχής στην ιδιοκτησιακή δομή αυτού, δύναται αναλόγως της περίπτωσης, να προχωρεί πρώτα στην παροχή κεφαλαίου και ακολούθως να προβαίνει στον καθορισμό της τιμής της μετοχής αυτού, και στη διάθεση μετοχών του επωφελούμενου ΑΠΙ στην καθορισθείσα τιμή ή και σε οποιαδήποτε άλλη τιμή, το Υπουργικό Συμβούλιο, μετά από εισήγηση της εθνικής εντεταλμένης αρχής , ήθελε καθορίσει, κατά την απόλυτη κρίση του, κατά προτεραιότητα: | |
|  |  | |
|  | (i) στους υφιστάμενους μετόχους· | |
|  |  | |
|  | (ii) σε οποιοδήποτε χρηματοπιστωτικό ίδρυμα· | |
|  |  | |
|  | (iii) στο κοινό με δημόσια προσφορά· και | |
|  |  | |
|  | (iv) σε περιορισμένο αριθμό ατόμων με ιδιωτική προσφορά: | |
|  |  | |
|  | Νοείται ότι οι διατάξεις του παρόντος εδαφίου θα ισχύουν με την επιφύλαξη των διατάξεων του περί Εργασιών Πιστωτικών Ιδρυμάτων Νόμου. | |
|  |  | |
| Καταμερισμός των επιβαρύνσεων μεταξύ μετόχων και πιστωτών μειωμένης εξασφάλισης, ως προϋπόθεση για παροχή προληπτικής ανακεφαλαιοποίησης. | 19.-(1) Η προληπτική ανακεφαλαιοποίηση, δύναται, να παρέχεται σε ΑΠΙ, με τη μορφή, που προβλέπεται στο άρθρο 17, μόνο εφόσον, προηγουμένως, οι κάτοχοι υβριδικού κεφαλαίου και οφειλών μειωμένης εξασφάλισης συμβάλουν στον μέγιστο δυνατό βαθμό στη μείωση του κεφαλαιακού ελλείμματος. | |
|  |  | |
|  | (2) Οι εισφορές των κατόχων υβριδικού κεφαλαίου και οφειλών μειωμένης εξασφάλισης, δύνανται, να λάβουν τη μορφή είτε μετατροπής σε κεφάλαιο κοινών μετοχών της κατηγορίας 1, είτε μείωσης της αξίας του κεφαλαίου των μέσων. | |
|  |  | |
|  | (3) Η καταβολή εισφορών από κατόχους χρεωστικών τίτλων αυξημένης εξασφάλισης (ιδίως από κατόχους ασφαλισμένων καταθέσεων, ανασφάλιστων καταθέσεων, ομολόγων και κάθε άλλου χρεωστικού τίτλου αυξημένης εξασφάλισης) δεν αποτελεί υποχρεωτικό στοιχείο του καταμερισμού των επιβαρύνσεων βάσει των κανόνων της ΕΕ σχετικά με τις κρατικές ενισχύσεις είτε με μετατροπή σε κεφάλαιο, είτε με μείωση της αξίας των μέσων. | |
|  |  | |
|  | (4) Όταν ο δείκτης κεφαλαιακής επάρκειας του ΑΠΙ που διαπίστωσε κεφαλαιακό έλλειμμα παραμένει πάνω από το θεσπισμένο ελάχιστο ποσοστό στην ΕΕ, το ΑΠΙ αποκαθιστά το ίδιο την κεφαλαιακή του θέση, ιδίως μέσω μέτρων άντλησης κεφαλαίου. | |
|  |  | |
|  | (5) Σε περίπτωση που δεν υπάρχει καμία άλλη δυνατότητα, περιλαμβανομένης άλλης εποπτικής δράσης, λήψης μέτρων έγκαιρης παρέμβασης ή άλλων διορθωτικών ενεργειών για την αντιμετώπιση του κεφαλαιακού ελλείμματος του ΑΠΙ όπως επιβεβαιώθηκε από την εθνική εντεταλμένη αρχή ή την αρχή εξυγίανσης, τότε το χρέος μειωμένης εξασφάλισης μετατρέπεται σε μετοχικό κεφάλαιο, προτού παρασχεθεί προληπτική ανακεφαλαιοποίηση με τη μορφή, που προβλέπεται στο άρθρο 17. | |
|  |  | |
|  | (6) Σε περίπτωση που το ΑΠΙ δεν πληροί πλέον τις ελάχιστες κανονιστικές κεφαλαιακές απαιτήσεις, το χρέος μειωμένης εξασφάλισης μετατρέπεται ή απομειώνεται, προτού παρασχεθεί προληπτική ανακεφαλαιοποίηση, με τη μορφή, που προβλέπεται στο άρθρο 17. | |
|  |  | |
|  | (7) Η προληπτική ανακεφαλαιοποίηση, με τη μορφή που προβλέπεται στο άρθρο 17 δεν παρέχεται από τη Δημοκρατία προτού τα ίδια κεφάλαια, το υβριδικό κεφάλαιο και οι μετοχές μειωμένης εξασφάλισης διατεθούν στο σύνολό τους προς αντιστάθμιση τυχόν ζημιών. | |
|  |  | |
|  | (8) Οι απαιτήσεις των εδαφίων (4) έως (7) δεν τυγχάνουν εφαρμογής σε περίπτωση που ο Υπουργός θεωρήσει ότι η εφαρμογή τέτοιων μέτρων θα έθετε σε κίνδυνο τη χρηματοπιστωτική σταθερότητα της Δημοκρατίας ή άλλου κράτους μέλους ή θα είχε δυσανάλογα αποτελέσματα. | |
|  |  | |
| Πρόληψη της εκροής κεφαλαίων πριν από απόφαση προληπτικής ανακεφαλαιοποίησης. | 20.-(1) Το ΑΠΙ λαμβάνει όλα τα αναγκαία μέτρα για τη διατήρηση των κεφαλαίων του αφ’ ης στιγμής οι κεφαλαιακές ανάγκες ήταν γνωστές ή έπρεπε να είναι γνωστές σε αυτό. Ειδικότερα, από τη στιγμή εκείνη, τα ΑΠΙ που έχουν εντοπίσει ή όφειλαν να έχουν εντοπίσει κεφαλαιακές ανάγκες - | |
|  | (α) δεν καταβάλουν μερίσματα επί μετοχών ή τοκομεριδίων επί υβριδικών κεφαλαιακών μέσων (ή οποιαδήποτε άλλα μέσα για τα οποία η πληρωμή τοκομεριδίου βρίσκεται στη διακριτική ευχέρεια του ΑΠΙ)· | |
|  |  | |
|  | (β) δεν επαναγοράζουν καμία από τις ίδιες μετοχές ή δεν ασκούν δικαίωμα προαίρεσης επί υβριδικών κεφαλαιακών μέσων κατά την περίοδο της αναδιάρθρωσης χωρίς πρότερη έγκριση της Ευρωπαϊκής Επιτροπής· και | |
|  |  | |
|  | (γ) δεν επαναγοράζουν υβριδικά κεφαλαιακά μέσα, εκτός εάν το εν λόγω μέτρο, ενδεχομένως σε συνδυασμό με άλλα, επιτρέπει στο ΑΠΙ να απορροφήσει πλήρως το κεφαλαιακό έλλειμμα και εάν πραγματοποιηθεί σε τιμή που προσεγγίζει επαρκώς τις τρέχουσες αγοραίες τιμές και δεν υπερβαίνει το 10 % της αγοραίας τιμής: | |
|  | Νοείται ότι κάθε επαναγορά υπόκειται σε προηγούμενη έγκριση της Ευρωπαϊκής Επιτροπής. | |
|  |  | |
|  | (δ) δεν εκτελούν καμία πράξη διαχείρισης κεφαλαίων χωρίς την προηγούμενη έγκριση της Ευρωπαϊκής Επιτροπής· | |
|  |  | |
|  | (ε) δεν προβαίνουν σε επιθετικές εμπορικές πρακτικές· και | |
|  |  | |
|  | (στ) δεν αποκτούν συμμετοχή σε καμία επιχείρηση, είτε μέσω αγοράς περιουσιακών στοιχείων είτε μέσω μεταβίβασης μετοχών, εκτός στο βαθμό η εν λόγω αγορά μεταβίβασης γίνεται στα πλαίσια εκποίησης ή άλλης εφαρμογής εξασφάλισης | |
|  |  | |
|  | (ζ) Η απαίτηση της παραγράφου (στ) δεν καλύπτει: | |
|  |  | |
|  | (i) εξαγορές που πραγματοποιούνται κατά τη συνήθη ροή των τραπεζικών δραστηριοτήτων για τη διαχείριση υφιστάμενων απαιτήσεων προς προβληματικές επιχειρήσεις· και | |
|  |  | |
|  | (ii) την απόκτηση εταιρικών μεριδίων εφόσον, αφενός, η καταβαλλόμενη τιμή αγοράς είναι κάτω του 0,01 % του τελευταίου διαθέσιμου ισολογισμού του ΑΠΙ τη δεδομένη χρονική στιγμή και, αφετέρου, η συνολική τιμή αγοράς που καταβάλλεται για όλες αυτές τις εξαγορές από εκείνη τη χρονική στιγμή έως το τέλος της περιόδου αναδιάρθρωσης είναι κάτω του 0,025 % του τελευταίου διαθέσιμου ισολογισμού του ΑΠΙ τη δεδομένη χρονική στιγμή· | |
|  |  | |
|  | (iii) την εξαγορά επιχείρησης, κατόπιν έγκρισης της Ευρωπαϊκής Επιτροπής, εάν τούτο είναι αναγκαίο, σε εξαιρετικές περιστάσεις, για την αποκατάσταση της χρηματοπιστωτικής σταθερότητας ή για την εξασφάλιση αποτελεσματικού ανταγωνισμού· | |
|  |  | |
|  | (η) δεν διαφημίζουν την κρατική στήριξη, ούτε εφαρμόζουν οποιεσδήποτε επιθετικές εμπορικές στρατηγικές οι οποίες δεν θα μπορούσαν να υλοποιηθούν χωρίς τη στήριξη της Δημοκρατίας. | |
|  |  | |
| Μετατροπή μέσων κεφαλαίων. | 21.-(1) ΑΠΙ το οποίο παρουσιάζει κεφαλαιακό έλλειμμα, η μη έγκαιρη αντιμετώπιση του οποίου πιθανόν να οδηγήσει στη παροχή προληπτικής ανακεφαλαιοποίησης με τη μορφή που προβλέπεται στο άρθρο 17, αφού λάβει τη σύμφωνη γνώμη, της αρμόδιας εποπτικής αρχής και του Υπουργικού Συμβουλίου, και αφού έχει λάβει τα υπό τις περιστάσεις προσφερόμενα εύλογα μέτρα προς αντιμετώπιση του κεφαλαιακού ελλείμματός του, αρχίζει διαδικασία τροποποίησης των όρων έκδοσης των μέσων κεφαλαίου του από τους κατόχους τους, ως καθορίζεται στο παρόν άρθρο με σκοπό την ενίσχυση των βασικών ιδίων κεφαλαίων του, περιλαμβανομένου του μετοχικού του κεφαλαίου. | |
|  |  | |
|  | (2) Η μετατροπή των όρων έκδοσης των κεφαλαιακών μέσων δύναται να περιλαμβάνει: | |
|  |  | |
|  | (i) την μετατροπή, αναστολή, αναβολή, προσθήκη νέων όρων, ακύρωση των όρων στα μέσα κεφαλαίου∙ και | |
|  |  | |
|  | (ii) την ανταλλαγή ενός ή περισσοτέρων μέσων κεφαλαίου με ένα ή περισσότερα μέσα κεφαλαίου: | |
|  |  | |
|  | Νοείται ότι η μετατροπή μέσων κεφαλαίου κατά τα οριζόμενα στον παρόντα Νόμο, δύναται να αφορά και τίτλους δανεισμού που έχουν εκδοθεί πριν την ημερομηνία της έναρξης ισχύος του παρόντος Νόμου. | |
|  |  | |
|  | (3) Τηρουμένων των διατάξεων του εδαφίου (1), το ΑΠΙ απευθύνει πρόσκληση προς τους κατόχους των επιλέξιμων μέσων κεφαλαίου με την οποία ο κάθε κάτοχος επιλέξιμων μέσων κεφαλαίου καλείται να αποφασίσει, εντός συγκεκριμένης προθεσμίας, εάν αποδέχεται την πρόταση του ΑΠΙ για μετατροπή των όρων έκδοσης τους. | |
|  |  | |
|  | (4) Με την ίδια ή μεταγενέστερη από την προαναφερόμενη στο εδάφιο (3) πρόσκληση, κάθε κάτοχος επιλέξιμων μέσων κεφαλαίου καλείται να αποφασίσει, νοουμένου ότι έχει αποφασισθεί από τους κατόχους δυνάμει του εδαφίου (3) η μετατροπή των όρων έκδοσης των επιλέξιμων μέσων κεφαλαίου, εάν αποδέχεται την εφαρμογή της συγκεκριμένης μετατροπής των επιλέξιμων μέσων κεφαλαίου που έχει στην κατοχή του. | |
|  |  | |
|  | (5) Η κατά τα εδάφια (3) και (4) πρόσκληση δημοσιεύεται σε δύο εφημερίδες ευρείας ημερήσιας κυκλοφορίας εντός τριών (3) εργάσιμων ημερών: | |
|  |  | |
|  | Νοείται ότι η προθεσμία που ορίζεται για τη λήψη απόφασης δεν μπορεί να είναι μικρότερη των δεκατεσσάρων (14) ημερών και ούτε να υπερβαίνει τις είκοσι μία (21) ημέρες από την ημερομηνία δημοσίευσης της πρόσκλησης. | |
|  |  | |
| Κεφ. 113.  9 του 1968  76 του 1977  17 του 1979  105 του 1985  198 του 1986  19 του 1990  46(Ι) του 1992  96(Ι) του 1992  41(Ι) του 1994  15(Ι) του 1995  21(Ι) του 1997  82(Ι) του 1999  149(Ι) του 1999  2(Ι) του 2000  135(Ι) του 2000  151(Ι) του 2000  76(Ι) του 2001  70(Ι) του 2003  167(Ι) του 2003  92(Ι) του 2004  24(Ι) του 2005  129(I) του 2005  130(I) του 2005  98(I) του 2006  124(I) του 2006  70(I) του 2007  71(I) του 2007  131(I) του 2007  186(I) του 2007  87(I) του 2008  41(I) του 2009  49(I) του 2009  99(I) του 2009  42(I) του 2010  60(I) του 2010  88(I) του 2010  53(I) του 2011  117(I) του 2011  145(Ι) του 2011  157(Ι) του 2011  198(Ι) του 2011  64(Ι) του 2012  98(Ι) του 2012  190(Ι) του 2012  203(Ι) του 2012  6(Ι) του 2013  90(Ι) του 2013  74(Ι) του 2014  75(Ι) του 2014  18(Ι) του 2015  62(Ι) του 2015  63(Ι) του 2015  89(Ι) του 2015  120(Ι) του 2015  40(Ι) του 2016  90(Ι) του 2016  97(Ι) του 2016  17(Ι) του 2017  33(Ι) του 2017  51(Ι) του 2017  37(Ι) του 2018  83(Ι) του 2018  149(Ι) του 2018  163(I) του 2019  38(Ι) του 2020  43(Ι) του 2020  191(I) του 2020  192(I) του 2020 32 του 2021  43(I) του 2021  117(I) του 2021  150(Ι) του 2021  151(Ι) του 2021. | (6)(α) Ανεξαρτήτως των προνοιών του περί Εταιρειών Νόμου ή οποιουδήποτε άλλου νόμου ή οποιασδήποτε συμφωνίας και όρων του καταστατικού ή των ειδικών κανονισμών του ΑΠΙ ή των όρων έκδοσης των επιλέξιμων μέσων κεφαλαίου, η συμμετοχή των κατόχων επιλέξιμων μέσων κεφαλαίου στη διαδικασία λήψης των αποφάσεων με βάση τα εδάφια (3) και (4) γίνεται γραπτώς με τύπο που καθορίζεται στην πρόσκληση. | |
|  |  | |
|  | (β) Η συμμετοχή στη διαδικασία λήψης απόφασης των κατόχων επιλέξιμων μέσων κεφαλαίου διενεργείται με όλο ή μέρος του ανεξόφλητου κεφαλαίου των επιλέξιμων μέσων κεφαλαίου που έχουν στην κατοχή τους: | |
|  |  | |
|  | Νοείται ότι για την αποδοχή της μετατροπής των όρων έκδοσης επιλέξιμων μέσων κεφαλαίου, δυνάμει των εδαφίων (3) και (4), απαιτείται η συμμετοχή στην κάθε διαδικασία τουλάχιστον των δύο τρίτων της αξίας του συνολικού ανεξόφλητου κεφαλαίου, όλων των επιλέξιμων μέσων κεφαλαίου που ορίζονται στη σχετική πρόσκληση: | |
|  |  | |
|  | Νοείται περαιτέρω ότι για τη λήψη απόφασης αποδοχής της μετατροπής αυτής, απαιτούνται τα δύο τρίτα της αξίας του συμμετέχοντος στη διαδικασία κεφαλαίου. | |
|  |  | |
|  | (γ) Το μέρος του ανεξόφλητου κεφαλαίου των επιλέξιμων μέσων κεφαλαίου που τυχόν κατέχεται από το ΑΠΙ δεν λαμβάνεται υπόψη κατά τον υπολογισμό του συνολικού ανεξόφλητου κεφαλαίου, ούτε για τον υπολογισμό της συμμετοχής ή της πλειοψηφίας που ορίζονται στην παράγραφο (β). | |
|  |  | |
|  | (δ) Για σκοπούς υπολογισμού του ανεξόφλητου κεφαλαίου, επιλέξιμα μέσα κεφαλαίου που έχουν εκδοθεί σε νόμισμα άλλο από το ευρώ, μετατρέπονται σε ευρώ με βάση τη συναλλαγματική ισοτιμία όπως ορίζεται από την ΕΚΤ κατά την ημερομηνία πρόσκλησης. | |
|  |  | |
|  | (ε) Η οποιαδήποτε απόφαση των κατόχων επιλέξιμων μέσων κεφαλαίου δυνάμει των εδαφίων (3) και (4), δημοσιεύεται από το ΑΠΙ, σε δύο εφημερίδες ευρείας ημερήσιας κυκλοφορίας. | |
|  |  | |
|  | (στ) Η κατά τα οριζόμενα στην παράγραφο (β) απόφαση των κατόχων επιλέξιμων μέσων κεφαλαίου για αποδοχή της μετατροπής των όρων έκδοσης τους ισχύει από την προαναφερθείσα δημοσίευσή της έναντι πάντων και δεσμεύει το σύνολο των κατόχων των επιλέξιμων μέσων κεφαλαίου. | |
|  |  | |
| Αποτίμηση αξίας χρηματοοικονομικών μέσων. | 22.-(1) Η αποτίμηση της αξίας των μετοχών, άλλων πρωτοβάθμιων και δευτεροβάθμιων κεφαλαίων του ΑΠΙ, διενεργείται από ανεξάρτητο οίκο με διεθνή εμπειρία, τον οποίο διορίζει ο Υπουργός με τη σύμφωνη γνώμη της εθνικής εντεταλμένης αρχής . | |
|  |  | |
|  | (2) Η αποτίμηση που προβλέπεται στο εδάφιο (1) παρέχεται χωρίς να λαμβάνεται υπόψη καμία πρόταση έκτακτης δημόσιας χρηματοπιστωτικής στήριξης. | |
|  |  | |
| 87(Ι) του 2017  44(Ι) του 2020  78(Ι) του 2021  91(Ι) του 202  159(Ι) του 2021.  Επίσημη Εφημερίδα  Παράρτημα Πρώτο (Ι): 12.11.2021. | (3) Για την αποτίμηση μετοχών και άλλων πρωτοβάθμιων και δευτεροβάθμιων κεφαλαίων, τα οποία αποτελούν αντικείμενο διαπραγμάτευσης σε ρυθμιζόμενη αγορά ή σε πολυμερή μηχανισμό διαπραγμάτευσης, κατά την έννοια που αποδίδεται στους όρους αυτούς από το άρθρο 2(1) των περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμων, λαμβάνεται υπόψη η τιμή με την οποία καταρτίζονται συναλλαγές επί των μετοχών ή σε σχέση με αυτά, εξαιρουμένων των συναλλαγών που αποσκοπούν στη στήριξη της τιμής των μετοχών, άλλων πρωτοβάθμιων και δευτεροβάθμιων κεφαλαίων. | |
|  |  | |
|  | (4) Με την επιφύλαξη του εδαφίου (3), η αποτιμώμενη αξία των μετοχών, άλλων πρωτοβάθμιων και δευτεροβάθμιων κεφαλαίων, δεν δύναται να υπερβαίνει τη χαμηλότερη τιμή, στην οποία εκτελέστηκε πράξη επί των μετοχών ή σε σχέση με αυτά, κατά το χρονικό διάστημα του ενός μηνός που προηγείται της έναρξης της εφαρμογής των μέτρων στήριξης. | |
|  |  | |
| Υποχρέωση υποβολής κατάστασης του δείκτη κεφαλαιακής επάρκειας των ΑΠΙ από την εθνική εντεταλμένη αρχή . | 23.-(1) Χωρίς επηρεασμό των διατάξεων του άρθρου 10, η εθνική εντεταλμένη αρχή υποβάλλει στο Υπουργείο Οικονομικών κατάσταση του δείκτη κεφαλαιακής επάρκειας των ΑΠΙ τουλάχιστον σε τριμηνιαία βάση. | |
|  |  | |
|  | (2) Χωρίς επηρεασμό των διατάξεων του εδαφίου (1), το Υπουργείο Οικονομικών, δύναται, να ζητεί και λαμβάνει από την εθνική εντεταλμένη αρχή την κατάσταση του εδαφίου (1) οποτεδήποτε κρίνει ότι αυτό είναι αναγκαίο: | |
|  |  | |
|  | Νοείται ότι το Υπουργείο Οικονομικών, δύναται, οποτεδήποτε κρίνει ότι είναι αναγκαίο, να ζητεί και να λαμβάνει από την εθνική εντεταλμένη αρχή περαιτέρω πληροφορίες και διευκρινήσεις αναφορικά με την κατάσταση του εδαφίου (1). | |
|  |  | |
|  | (3) Οι διατάξεις του παρόντος άρθρου εφαρμόζονται ανεξαρτήτως υποβολής αιτήματος από ΑΠΙ για ενεργοποίηση της παροχής έκτακτης δημόσιας χρηματοπιστωτικής στήριξης με τις μορφές που αναφέρονται στα άρθρα 5, 11 και 18. | |
|  |  | |
|  | ΜΕΡΟΣ VΙ: ΚΡΑΤΙΚΗ ΕΓΓΥΗΣΗ ΓΙΑ ΠΑΡΟΧΗ ΕΠΕΙΓΟΥΣΑΣ ΣΤΗΡΙΞΗΣ ΡΕΥΣΤΟΤΗΤΑΣ | |
|  |  | |
|  |  | |
| Κρατική εγγύηση για παροχή επείγουσας στήριξης ρευστότητας. | 24.-(1) Οι διατάξεις του Μέρους III εφαρμόζονται κατ’ αναλογία, για τους σκοπούς του παρόντος άρθρου. | |
|  |  | |
|  | (2) Ο Υπουργός Οικονομικών δύναται να εκδώσει κρατική εγγύηση σχετικά με τα στοιχεία εξασφάλισης ή την αξία ρευστοποίησης αυτών, που παρασχέθηκε από το ΑΠΙ ως εξασφάλιση για επείγουσα στήριξη ρευστότητας που διεξάγει η εθνική εντεταλμένη αρχή , σύμφωνα με τα συστήματα που έχουν θεσπιστεί από την ΕΚΤ. | |
|  |  | |
|  | (3) Το ΑΠΙ που επωφελείται από την εγγύηση του εδαφίου (1) για παροχή επείγουσας στήριξης ρευστότητας, υποβάλλει σχέδιο αναδιάρθρωσης που να επιβεβαιώνει την κερδοφορία και τη μακροπρόθεσμη χρηματοδοτική του ικανότητα χωρίς την παροχή στήριξης από τη Δημοκρατία, προκειμένου, ιδίως, να περιοριστεί η εξάρτηση από την προσωρινή παροχή ρευστότητας από την Κεντρική Τράπεζα. | |
|  |  | |
|  | ΜΕΡΟΣ VΙI: ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ | |
|  |  | |
|  |  | |
| Κατάργηση νόμων. | 25.- Με την έναρξη ισχύος του παρόντος Νόμου καταργούνται - | |
|  |  | |
| 200(I) του 2011  40(I) του 2012  49(I) του 2012  2(Ι) του 2013  13(Ι) του 2013  105(I) του 2013  191(I) του 2015. | (α) ο περί της Αναδιάρθρωσης Χρηματοοικονομικών Οργανισμών Νόμος· και | |
|  |  | |
| 156(I) του 2012  162(I) του 2012. | (β) ο περί της Παραχώρησης Κυβερνητικών Εγγυήσεων για τη Σύναψη Δανείων ή/και την Έκδοση Ομολόγων από Πιστωτικά Ιδρύματα Νόμος. | |